Aga Khan III

Sultan Mahomed Shah (), kjend som Aga Khan III, var frå 1885 til han døydde åndeleg overhovud for ismaelittane. Han var medgrunnleggjar og den fyrste permanente leiaren for All-India Muslim League (AIML). 
Som religiøs og verdsleg leiar hadde han stor makt i den muslimske verda. Han vart medlem av Det kongelege rådet i Storbritannia i 1934. Aga Khan representerte India i Folkeforbundet frå 1932 og var leiar for forbundet frå 1937 til 1938.

Liv

Aga Khan var fødd i Karachi i dåverande Britisk India som son av Aga Khan II, som hadde flytta dit frå Persia, og den tredje kona hans, Nawab A'lia Shamsul-Muluk, eit barnebarn av Fath Ali Shah av Persia. Etter å ha vore elev ved Eton College i England vart han student ved University of Cambridge.«Aga Khan, Fashionable Londoner, Holds Enormous Power in Islam», The New York Times, 8. juli 1923, s. XX5.

Allereie sju år gammal, i 1885, etterfølgde han faren som imam for sjiamuslimane i ismaili-sekta.https://www.britannica.com/biography/Aga-Khan-III, Aga Khan III], Encyclopedia Britannica, 18. september 2003. Han reiste vidt i verda for å møta tilhengjarane sine, og engasjerte seg i å gje råd og støtt. I 1897 vart han utnemnd til Knight Commander of the Indian Empire (KCIE) av dronning Victoria av Storbritannia. Han vart opphøgd til Knight Grand Commander (GCIE) ved kroninga til Edvard VII i 1902, og vart utnemnd til Knight Grand Commander of the Order of the Star of India (GCSI) av George V i 1912 og GCMG i 1923. Han vart også æra av den tyske keisaren, den osmanske sultanen, den persiske sjahen og andre herskarar.

Han heldt hus i Bombay, men oppheldt seg mykje i Europa. I India støtta han det britiske kolonistyret og vart 1916 lønna med fyrstetittel, men herska aldri over noko territorium. Han mottok tributtar frå sekta sine medlemer i India, Sentral-Asia og Aust-Afrika, og skal ha vore ein av dei rikaste personane i verda.

Aga Khan er gravlagd i eit mausoleum ved Nilen i Aswan i Egypt.

Verk
Han skreiv fleire bøker og artiklar, der særleg India in Transition hadde stor tyding. Her føreslo Aga Khan III ein sørasiatisk føderasjonThe Aga Khan; India in Transition, Bombay, 1918, s. 45-46. av sjølvstyrande statar.

The Memoirs of Aga Khan: World Enough and Time er sjølvbiograpfien hans.

Kjelder

Bakgrunnsstoff

Kategori:Ismailisme